ประกาศองค์การบริหารส่วนตำบลกะหรอ 
เรื่อง รับสมัครบุคคลเพื่อสรรหาและเลือกสรรเป็นพนักงานจ้าง 
------------------------ 

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง หมวด 4 ข้อ 18, 19, 20 และ 22 องค์การบริหารส่วนตำบลกะหรอ จึงประกาศรับสมัครบุคคลเพื่อจ้างให้เป็นพนักงานจ้าง ซึ่งมีรายละเอียดดังต่อไปนี้ 
1. ประเภทพนักงานจ้างและตำแหน่งที่รับสมัคร 
1.1 พนักงานจ้างตามภารกิจ 
1.1.1 ตำแหน่ง ผู้ช่วยครูผู้ดูแลเด็กอนุบาลและปฐมวัย จำนวน 2 อัตรา 
2. ลักษณะงานที่ต้องปฏิบัติ 
ปฏิบัติงานเป็นผู้ดูแลรับผิดชอบเด็กเล็กในศูนย์พัฒนาเด็กเล็กและรับสมัครเด็กเล็กเลี้ยงดูในศูนย์ การจัดห้องเรียนและควบคุมให้เป็นไปตามตารางเวลาเรียน และกิจกรรมของเด็กเล็ก การรับ - ส่ง เด็กเล็กจากผู้ปกครอง การจัดเตรียมอุปกรณ์การเรียนการสอนพร้อมกิจกรรมต่าง ๆ ให้มีความสอดคล้องกับการพัฒนาการของเด็ก การประเมินผลการพัฒนาการของเด็กและงานอื่น ๆ ที่เกี่ยวข้องกับศูนย์พัฒนาเด็กเล็กทั้งหมด 
3. หน้าที่ความรับผิดชอบ 
เป็นผู้ดูแลเด็กอย่างใกล้ชิดในศูนย์พัฒนาเด็กเล็ก และปฏิบัติตามกิจวัตรประจำวันของเด็ก เพื่อให้เด็กมีความเจริญเติบโต มีพัฒนาการทุกด้านตามวัยและมีการเรียนรู้ที่เหมาะสม สังเกต เฝ้าระวังและการบันทึกความเจริญเติบโต พฤติกรรม พัฒนาการด้านต่าง ๆ ของเด็กจัดสิ่งแวดล้อมที่ปลอดภัย ถูกสุขลักษณะ เหมาะสมกับการพัฒนาเด็กทุกด้าน ประสานสัมพันธ์ระหว่างศูนย์พัฒนาเด็กเล็ก ครอบครัวและชุมชน 
4. ระยะเวลาการจ้าง 
กำหนดทำสัญญาจ้างไม่เกินคราวละสี่ปี 
ทั้งนี้ อาจมีการต่อสัญญาได้ตามความเหมาะสมและความจำเป็นขององค์การบริหารส่วนตำบล 

5. อัตราค่าตอบแทน 
ได้รับค่าตอบแทน อัตราเดือนละ 5,530.- บาท 
6. คุณสมบัติของผู้มีสิทธิสมัครสอบ 
6.1 คุณสมบัติทั่วไป 
ผู้สมัครเพื่อสรรหาและเลือกสรรเป็นพนักงานจ้าง ต้องมีคุณสมบัติและ ไม่มีลักษณะต้องห้ามดังต่อไปนี้ 
1) มีสัญชาติไทย 
2) มีอายุไม่ต่ำกว่า 18 ปี และไม่เกิน 60 ปี 
3) ไม่เป็นบุคคลล้มละลาย 
4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความ 
สามารถหรือจิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล 
5) ไม่เป็นผู้ดำรงตำแหน่งทางการเมือง กรรมการพรรคการเมืองหรือ 
เจ้าหน้าที่พรรคการเมือง 
6) ไม่เป็นผู้ดำรงตำแหน่งผู้บริหารท้องถิ่นและคณะกรรมการผู้บริหารท้องถิ่น สมาชิกสภาท้องถิ่น 
7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิด ลหุโทษ 
8) ไม่เป็นผู้เคยถูกลงโทษให้ออก ปลดออกหรือไล่ออกจากราชการ รัฐวิสาหกิจหรือหน่วยงานอื่นของรัฐ 
9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจหรือพนักงานหรือลูกจ้างของราชการส่วนท้องถิ่น 
6.2 คุณสมบัติเฉพาะตำแหน่ง 
ได้รับวุฒิปริญญาตรี สาขาการศึกษาปฐมวัย ปริญญาตรีทางการศึกษาอื่น ปริญญาตรีสาขาอื่น ๆ อนุปริญญา และประกาศนียบัตรวิชาชีพ (ปวช.) หรือเทียบเท่าขึ้นไป และมีความรู้ความสามารถเหมาะสมในการปฏิบัติหน้าที่ 

7. หลักเกณฑ์และวิธีการสรรหาและเลือกสรร 
หลักเกณฑ์และวิธีการสรรหา โดยแบ่งการสอบแข่งขันออกเป็น 3 ภาค คือ 
ก ภาคความรู้ความสามารถทั่วไป (คะแนนเต็ม 50 คะแนน) 
ทดสอบความรู้ทั่วไปเกี่ยวกับสถานการณ์ปัจจุบัน 
ข ภาคความรู้ความสามารถที่ใช้เฉพาะตำแหน่ง (คะแนนเต็ม 50 คะแนน) 
ทดสอบความรู้ความสามารถเกี่ยวกับมาตรฐานศูนย์พัฒนาเด็กเล็ก 
บทบาทหน้าที่ของผู้ดูแลเด็ก และความรู้เกี่ยวกับกฎหมายท้องถิ่น เช่น พ.ร.บ. สภาตำบลและองค์การบริหารส่วนตำบล พ.ศ. 2542 และที่แก้ไขเพิ่มเติม, พ.ร.บ.กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542, รูปแบบการปกครองท้องถิ่นไทย, พ.ร.บ.ระเบียบบริหารงานบุคคลส่วนท้องถิ่น พ.ศ.2542, พ.ร.บ.ข้อมูลข่าวสาร พ.ศ.2540 ,พ.ร.บ.การศึกษาแห่งชาติ พ.ศ.2542, ระเบียบว่าด้วยงานสารบรรณ และแผนพัฒนาเศรษฐกิจและสังคมแห่งชาติ ฉบับที่ 10 
ค ภาคความเหมาะสมกับตำแหน่ง (สอบสัมภาษณ์) (คะแนนเต็ม 50 คะแนน) 
ทั้งนี้ ผู้สมัครสอบจะต้องผ่านความรู้ความสามารถทั่วไป (ภาค ก) และภาคความรู้ความสามารถที่ใช้เฉพาะตำแหน่ง (ภาค ข) รวมกันไม่ต่ำกว่าร้อยละ 50 จึงมีสิทธิ์เข้าสอบในความเหมาะสมกับตำแหน่ง (ภาค ค) ต่อไป 
8. เกณฑ์การตัดสิน 
การตัดสินว่าผู้ใดเป็นผู้สอบแข่งขันได้ให้ถือเกณฑ์ว่าต้องเป็นผู้สอบได้คะแนนในแต่ละภาคที่สอบไม่ต่ำกว่าร้อยละหกสิบ ทั้งนี้ จะคำนึงถึงหลักวิชาการวัดผลด้วย 
9. วันเวลาและสถานที่รับสมัครสอบ 
ผู้สนใจติดต่อขอรับและยื่นใบสมัครพร้อมหลักฐานด้วยตนเอง ตั้งแต่วันที่ 25 เดือนกรกฎาคม พ.ศ.2550 ถึงวันที่ 7 เดือนสิงหาคม พ.ศ.2550 เวลา 08.30 - 16.30 น. ณ องค์การบริหารส่วนตำบลกะหรอ กิ่งอำเภอนบพิตำ จังหวัดนครศรีธรรมราช เว้นวันหยุดราชการ 
10. เอกสารและหลักฐานที่ต้องนำมายื่นพร้อมใบสมัคร 
10.1 ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริงและรับรองสำเนาถูกต้อง อย่างละ 1 ชุด มายื่นในวันรับสมัคร ดังต่อไปนี้ 
1) สำเนาวุฒิการศึกษา หรือหนังสือรับรองและระเบียบแสดงผลการเรียนที่ระบุสาขาที่จะสมัครสอบ กรณีที่หลักฐานทางการศึกษาดังกล่าวเป็นภาษาต่างประเทศให้แนบฉบับที่แปลเป็นภาษาไทยพร้อมรับรองสำเนาถูกต้อง อย่างละ 1 ฉบับ 

2) รูปถ่ายหน้าตรงไม่สวมหมวกและไม่ใส่แว่นตาดำ ขนาด 1 นิ้ว หรือ 
4 ซ.ม. ถ่ายครั้งเดียวกันไม่เกิน 1 ปี จำนวน 3 รูป และให้ผู้สมัครเขียน ชื่อ - สกุล ตำแหน่ง ที่สมัครไว้ด้านหลังรูปถ่ายทุกรูป 
3) สำเนาทะเบียนบ้าน 
4) สำเนาบัตรประจำตัวประชาชน 
5) ใบรับรองแพทย์ที่แสดงว่าไม่เป็นโรคที่ต้องห้ามตามคณะกรรมการกลางพนักงานส่วนตำบล ซึ่งออกไม่เกิน 1 เดือน นับตั้งแต่วันตรวจร่างกาย 
6) เอกสารอื่น ๆ เช่น หลักฐานการเปลี่ยนชื่อ - สกุล (ถ้ามี) 
10.2 ผู้สมัครสอบจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะตำแหน่งตำแหน่งที่สมัครตรงตามที่ประกาศรับสมัครจริง และจะต้องกรอกรายละเอียดต่าง ๆ ในใบสมัครพร้อมทั้งยื่นและแสดงหลักฐานตามวัน เวลา และสถานที่กำหนด ในกรณีที่มีข้อผิดพลาดอันเกิดจากผู้สมัครหากไม่ยื่นหลักฐานตามวัน เวลา และสถานที่ที่กำหนดหรือยื่นไม่ครบถ้วน จะถือว่าเป็นผู้ขาดคุณสมบัติในการสมัครสอบ และหากมีกรณีการปลอมแปลงเอกสารที่ใช้ในการสมัครจะถูกดำเนินคดีตามกฎหมายต่อไป 
10.3 หากตรวจสอบภายหลังพบว่าผู้สมัครรายใดมีคุณสมบัติไม่ครบถ้วนตามที่กำหนดจะถือว่าเป็นผู้ขาดคุณสมบัติในการสมัครสอบหรือถูกยกเลิกการขึ้นบัญชีผู้ได้รับการสอบแข่งขันได้และไม่มีสิทธิ์ได้รับการจ้างเป็นพนักงานจ้าง 
11. ค่าธรรมเนียมในการสมัครสอบ 
ผู้สมัครไม่ต้องเสียค่าธรรมเนียมในสมัครสอบ 
12. ประกาศรายชื่อผู้มีสิทธิสอบ วัน เวลา สถานที่สอบ และการประกาศผลสอบการแข่งขัน 
การประกาศรายชื่อผู้มีสิทธิสอบแข่งขัน วันเวลาและสถานที่สอบ จะประกาศให้ทราบ ณ องค์การบริหารส่วนตำบลกะหรอ ในวันที่ 9 เดือนสิงหาคม พ.ศ.2550 
13. การขึ้นบัญชีผู้สอบแข่งขันได้ 
13.1 การขึ้นบัญชีผู้สอบแข่งขันได้จะเรียงลำดับที่จากผู้สอบได้คะแนนรวม สูงสุดลงมาตามลำดับถึงต่ำสุด ในกรณีที่ผู้สอบได้คะแนนรวมเท่ากัน ผู้สอบได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน ผู้ได้คะแนนภาคความรู้ความสามารถทั่วไปมากกว่าเป็นผู้อยู่ลำดับที่สูงกว่า ถ้าได้คะแนนภาคความรู้ความสามารถทั่วไปเท่ากัน ผู้ที่ได้ภาคความเหมาะสมกับ 

ตำแหน่งมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีก ก็ให้ผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า 
13.2 ผู้ที่ได้ขึ้นบัญชีผู้สอบแข่งขันได้ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการบัญชีผู้นี้ไว้ในบัญชีผู้สอบแข่งขันได้ คือ 
1) ผู้นั้นได้ขอสละสิทธิ์รับการจ้างในตำแหน่งที่สอบได้ 
2) ผู้นั้นไม่มารายงานตัวเพื่อรับการจ้างภายในเวลาที่คณะกรรมการ 
ดำเนินการสรรหาและเลือกสรรพนักงานจ้างกำหนด 
13.3 บัญชีสอบแข่งขันได้จะใช้เพื่อจ้างเป็นระยะเวลา 1 ปี นับตั้งแต่วันขึ้นบัญชีแต่ถ้ามีการสอบแข่งขันอย่างเดียวกันนี้อีกและได้ขึ้นบัญชีสอบแข่งขันได้ใหม่แล้ว บัญชีผู้สอบแข่งขันได้ครั้งนี้เป็นอันยกเลิก 
14. การจ้าง 
14.1 ผู้สอบแข่งขันได้ จะได้รับการจ้างตามลำดับที่ในบัญชีผู้สอบแข่งขันได้ใน แต่ละตำแหน่ง ทั้งนี้โดยความเห็นชอบของคณะกรรมการพนักงานส่วนตำบลจังหวัดนครศรีธรรมราช 
14.2 ถ้าผู้สอบแข่งขันได้และถึงลำดับที่ที่จะได้รับการบรรจุและแต่งตั้ง มีวุฒิ-การศึกษาสูงกว่าที่กำหนดไว้ตามประกาศนี้ จะนำมาใช้เพื่อเรียกร้องสิทธิ์ใด ๆ เพื่อประโยชน์ของ ตนเองไม่ได้ 
องค์การบริหารส่วนตำบลกะหรอดำเนินการสอบแข่งขันดังกล่าวในรูปของ คณะกรรมการโดยยึดหลัก "สมรรถนะ" ความรู้ความสามารถ ความอุตสาหะ ความอดทน ความเสมอภาคและความเป็นธรรมอย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลหรือผู้ที่อ้างว่าสามารถช่วยเหลือให้สอบได้ และหากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้สอบได้โปรดแจ้งคณะกรรมการดำเนินการสรรหาและเลือกสรรพนักงานจ้างให้ทราบ เพื่อจะได้ดำเนินการตามกฎหมายต่อไป 

ประกาศ ณ วันที่ 17 เดือน กรกฎาคม พ.ศ.2550 


(นายวิโรจน์ บุบผัน) 
นายกองค์การบริหารส่วนตำบลกะหรอ 

